रोटी चनाई

रोटी चनाई, जिसे रोटी चेनाई, रोटी चना या रोटी प्राता के नाम से भी जाना जाता है, भारतीय रोटी से प्रभावित, रोटी का एक स्थानीय प्रकार है जो दक्षिण-पूर्व एशिया के कई देशों जैसे कि ब्रुनेई, इंडोनेशिया, मलेशिया और सिंगापुर में प्रचलित है। आमतौर पर इसे दाल या अन्य तरकारियों के साथ परोसा जाता है, लेकिन इसे मांस, अंडा या पनीर आदि के साथ भी कई तरह के मीठे या नमकीन रूपों में पकाया जा सकता है।

रोटी चनाई मलेशिया का एक लोकप्रिय नाश्ता और अल्पाहार पकवान है और मलेशियाई भारतीय व्यंजनों का सबसे प्रसिद्ध उदाहरण है। कहा जाता है कि इस व्यंजन को भारतीय मुसलमान जिन्हें मलेशिया में "ममाक" कहा जाता है, अपने साथ मलेशिया लाए थे और आज इसे मलेशिया के ग्रामीण और शहरी क्षेत्रों में स्थित ममाक दुकानों में परोसा जाता है।

सन्दर्भ